id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms id nl id eo it ms id en id id id nl ms id ms ms id id id ms id id id ms ms id ms id id id ms ms ms ms id id ms ms ms ms id ms ms id id id id en ms id id ms tr id id ms ms id en id id ms ms id eo id ms tr de en ms ms en en en id ms id id id en id id jv ms id id it es id id en id ms ms ms ms ms ms
Jantung Berdegup Laju, Bagaimana Hendak Mengatasinya? - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kesihatan Jantung • 29 hari
saya wanita berusia 30 tahun..sejak melahirkan anak pertama, lama kelamaan saya perasan ada masa jantung saya berdebar-debar..dan ada masanya ambil masa sehari unt
... Lihat Lebih Lagi
Lihat 0 lagi kiriman
Semua komen ada di sini
Jantung Selalu Berdegup Laju? Atasinya Dengan 4 Cara Mudah Ini, Pasti Berkesan!
Ditulis oleh Fatin Zahra Disemak pada 23/06/2021
Disemak secara perubatan oleh Dr. Joseph Tan
Pernahkah jantung anda tiba-tiba berdegup laju dan kuat tanpa sebab? Kadang-kadang, anda boleh rasa kesan jantung berdegup kencang pada kawasan dada dan leher anda secara tiba-tiba.
Sebenarnya, semua orang alami masalah ini dari semasa ke semasa. Faktor seperti tekanan, senaman dan pengambilan kafein yang berlebihan boleh membuatkan jantung anda tiba-tiba berdegup laju.
Kondisi ini turut dikenali dengan nama palpitasi jantung dan selalunya ia bukanlah sesuatu yang perlu anda risaukan.
Baca lebih lanjut tentang Kesihatan Jantung di sini.
Palpitasi menyebabkan jantung berdegup laju?
Palpitasi jantung merupakan satu keadaan yang menyebabkan jantung berdebar tanpa sebab untuk beberapa minit.
Walaupun kondisi ini nampak merisaukan, ia selalunya tidak berbahaya dan bukanlah tanda masalah jantung.
Normal untuk jantung berdegup laju ketika anda sedang sakit atau demam. Malah, senaman juga boleh menyebabkan degupan jantung hilang ritmanya untuk seketika.
Bagaimana pula jika anda mengalami degupan jantung yang terlebih atau terkurang?
Jangan risau, sama seperti masalah palpitasi jantung, kondisi yang dikenali dengan nama degupan ektopik ini juga merupakan sesuatu yang normal dan tidak serius.
Tetapi, jika jantung anda kerap berdebar tanpa sebab dan degupannya juga tidak sama, anda perlu berjumpa doktor dengan kadar segera.
Kadangkala, masalah palpitasi jantung dan degupan ektopik boleh berlaku disebabkan fibrilasi atrium (AF). AF merupakan masalah jantung yang serius dan perlukan pantauan dan rawatan daripada ahli kardiologi.
Cara mengelakkan jantung berdegup laju dan kuat
Sebenarnya, jika palpitasi jantung yang anda alami merupakan sesuatu yang tidak serius, ada banyak langkah yang anda boleh ambil untuk mengurangkannya. Antaranya ialah:
1. Elak jantung berdegup laju dengan cuba bertenang
Salah satu punca jantung berdegup dengan kuat ialah tekanan atau stres. Oleh sebab itu, jika anda kerap mengalami masalah palpitasi jantung, cuba amalkan teknik relaksasi seperti meditasi, yoga atau tai chi.
Selain itu, amalan meditasi juga boleh dilakukan sepanjang hari, dan bukannya hanya ketika anda stres.
Cuba berhenti daripada melakukan sebarang kerja setiap 1-2 jam. Tenangkan fikiran anda dan cuba tarik nafas dalam-dalam.
Masalah palpitasi jantung boleh dielakkan jika anda bertindak mengawal tahap stres anda setiap hari. Tak percaya? Cubalah!
2. Elakkan pengambilan kafein untuk kurangkan palpitasi jantung
Minuman yang mempunyai kafein seperti teh dan kopi boleh membuatkan jantung anda berdegup laju dan kuat.
Cuba gantikan semua minuman ini dengan air kosong. Air kosong bukan sahaja lebih sihat, ia juga tidak akan menyebabkan jantung anda berdebar atau mengalami dehidrasi seperti kopi atau teh.
Amalan merokok boleh menyebabkan jantung anda berdegup kencang tanpa sebarang sebab.
Menurut kajian yang dilakukan oleh Boston University, mereka mendapati individu yang merokok mempunyai risiko sebanyak 37% lebih tinggi untuk mengalami masalah palpitasi jantung berbanding orang lain.
Malah, mereka yang merokok juga lebih berisiko untuk menghidap penyakit kronik seperti kanser paru-paru dan sakit jantung.
Oleh sebab itu, apa tunggu lagi, marilah berhenti merokok untuk kesihatan yang lebih baik. Berhenti merokok bukan sahaja baik untuk kesihatan, malah juga boleh menjimatkan banyak wang!
Tak percaya? Jom kira dengan kalkulator kami di bawah.
4. Pastikan tahap elektrolit dalam badan anda seimbang
Elektrolit membantu memberi signal elektrik di dalam badan manusia. Kesemua signal ini penting untuk memastikan jantung dapat berfungsi dengan normal.
Jika anda kerap mengalami masalah palpitasi jantung, cuba ambil makanan yang kaya dengan elektrolit seperti magnesium, potassium, sodium dan kalsium.
Kebanyakannya boleh didapati di dalam makanan seperti avokado, pisang, kekacang dan juga ikan.
Jika jantung anda berdegup dengan pantas, cuba tanya diri sama ada anda:
Minum lebih banyak kopi daripada biasa?
Alami tekanan darah rendah?
Jika anda tidak mengalami palpitasi jantung disebabkan perkara-perkara di atas, anda perlu berjumpa doktor dengan kadar yang segera.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
Cleaveland Clinic. 2019. Heart Palpitations. January 5. Accessed February 19, 2021. https://my.clevelandclinic.org/health/diseases/17084-heart-palpitations#prevention.
Harvard Health Publishing. n.d. Skipping a beat — the surprise of heart palpitations. Accessed February 19, 2021. https://www.health.harvard.edu/heart-disease-overview/skipping-a-beat–the-surprise-of-palpitations.
Mayo Clinic. 2020. Heart palpitations. April 16. Accessed February 19, 2021. https://www.mayoclinic.org/diseases-conditions/heart-palpitations/diagnosis-treatment/drc-20373201.
Maklumat Aritmia Jantung Yang Anda Wajib Tahu: Jenis, Diagnosis & Rawatan
FAKTA, Orang Yang Selalu Marah Paling Cepat Dapat Sakit Jantung! Ini Cara Nak Kawal
Ditulis oleh Fatin Zahra Disemak pada 23/06/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.